-------ων ---τε ---- επι τε τουτοις πασιν και το κοινον των αλειφομενων εψηφισται τας καταξιας τιμας των πεπραγμενων ινα ουν και ο δημος εγ χαριτος αποδοσει μηθενος λειπηται τυχηι αγαθηι δεδοχθαι τηι βουληι και τωι δημωι στε[φα]νωσαι τε ευνομιδην αριστεου χρυσωι στε[φαν]ωι ποιουμενου του ιεροκηρυκος την α[ναγορε]υσιν του στεφανου καθ εκαστον ενιαυ[τον τ]οις ερμαιοις τηι πρωτηι ημεραι τηνδε [στεφανοι] ο δημος χρυσωι στεφανωι ευνο[μιδην αρισ]τεου γυμνασιαρχησαντα καλως [και φιλοτιμως] ομοιως δε και εν τοις συντε[λουμενοις καθ εκ]αστον ετος υπο του δημου [χορικοις αγωσιν] οταν οι παιδες τους χορους [συντελωσι της δε] αναγγελιας της του [στεφανου προνοηθητωσαν οι ιε]ρεις και οι αγωνο[θεται στησαι δε αυτου και εικο]να γραπτην εν τωι γυμνασιωι ου αν αυτος βουληται εχουσαν επιγραφην τηνδε ο δημος και το κοινον των αλειφομενων ευνομιδην αριστεου αρετης ενεκεν και καλοκαγαθιας της εις αυτον αναγραψαι δε τοδε το ψηφισμα και αναθειναι εν τωι επιφανεστατωι του γυμνασιου τοπωι της δε αναγραφης και της αναθεσεως της εικονος προνοηθητω ο υπογυμνασιαρχος αρχελεως αριστειδου οπως ευδηλος η πασιν η γεγενημενη υπο των αλειφομενων και του δημου χαρις εις τους καλους και αγαθους των ανδρων.
Amorgos — Minoa — 2nd/1st c. BC
 2nd/1st c. BC